CELEX: C2006/096/03
Language: fi
Date: 2006-04-22 00:00:00
Title: Asiat C-37/06 ja C-58/06: Finanzgericht Hamburgin  10.1.  ja  12.1.2006  tekemillään päätöksillä esittämät ennakkoratkaisupyynnöt asioissa Viamex Agrar Handels GmbH (C-37/06) ja ZVK Zuchtvieh-Kontor GmbH (C-58/06) vastaan Hauptzollamt Hamburg-Jonas

22.4.2006   
            
            
               FI
            
            
               Euroopan unionin virallinen lehti
            
            
               C 96/2
            
         Finanzgericht Hamburgin 10.1. ja 12.1.2006 tekemillään päätöksillä esittämät ennakkoratkaisupyynnöt asioissa Viamex Agrar Handels GmbH (C-37/06) ja ZVK Zuchtvieh-Kontor GmbH (C-58/06) vastaan Hauptzollamt Hamburg-Jonas
   (Asiat C-37/06 ja C-58/06)
   (2006/C 96/03)
   Oikeudenkäyntikieli: saksa
   Finanzgericht Hamburg (Saksa) on pyytänyt 10.1. ja 12.1.2006 tekemillään päätöksillä, jotka ovat saapuneet yhteisöjen tuomioistuimeen 23.1. ja vastaavasti 3.2.2006, Euroopan yhteisöjen tuomioistuimelta ennakkoratkaisua asioissa Viamex Agrar Handels GmbH (C-37/06) ja ZVK Zuchtvieh-Kontor GmbH (C-58/06) vastaan Hauptzollamt Hamburg-Jonas seuraaviin kysymyksiin:
   
               1)
            
            
               Onko asetuksen N:o 615/98 1 artikla (1) pätevä siltä osin kuin siinä sidotaan vientituen myöntäminen siihen, että eläinten suojelemisesta kuljetuksen aikana annettua direktiiviä 91/628/ETY (2) noudatetaan?
            
         
               2)
            
            
               Sen varalta, että edelliseen kysymykseen vastataan myöntävästi: Onko asetuksen N:o 615/98 5 artiklan 3 kohdan säännös, jonka mukaan vientitukea ei makseta eläimistä, joiden osalta toimivaltainen viranomainen arvioi asetuksen N:o 615/98 1 artiklan noudattamista koskevien seikkojen perusteella, ettei eläinten suojelemisesta kuljetuksen aikana annettua direktiiviä ole noudatettu, yhteensopiva suhteellisuusperiaatteen kanssa?
            
         
      (1)  EYVL L 82, s. 19.
   
      (2)  EYVL L 340, s. 17.